**Tárgy:** Javaslat a 2019. évi éves ellenőrzési jelentés jóváhagyására

**TISZTELT KÉPVISELŐ-TESTÜLET !**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet [továbbiakban: Bkr.] 49.§ (3a) bekezdésében meghatározott kötelezettségemnek eleget téve a T. Képviselő-testület elé terjesztem a 2019. évi éves ellenőrzési jelentést.

Az éves ellenőrzési jelentés tartalmát és szerkezetét tekintve megfelel a Bkr. 48.§-ban előírtaknak.

Budapest, 2020. május 11.

**dr. Demjanovich Orsolya**

**jegyző**

**Határozati javaslat:**

Pesterzsébet Önkormányzatának Képviselő-testülete a 2019. évről szóló éves ellenőrzési jelentést jóváhagyja.

# Felelős: Szabados Ákos polgármester

Határidő: azonnal

A határozati javaslat elfogadása minősített szavazattöbbséget igényel.

Az előterjesztést megtárgyalta: Pénzügyi Bizottság

Az előterjesztést készítette: Szabó Szilvia osztályvezető-helyettes

Belső Ellenőrzési Egység vezetője

**MEGJEGYZÉS:**

**A Kormány** a 40/2020. (III.11.) Korm. rendelettel az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére **veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében, **veszélyhelyzetben a települési önkormányzat** **képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja**. **Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.**

Fentiek alapján a képviselő-testületi, valamint a bizottsági előterjesztések tárgyában a polgármester az alpolgármesterekkel, a frakcióvezetőkkel, valamint az illetékes bizottságok elnökeivel történt egyeztetés után hozza meg a döntést.